CELEX: 31983D0015
Language: el
Date: 1983-01-19 00:00:00
Title: 83/15/ΕΟΚ: Απόφαση της Επιτροπής της 19ης Ιανουαρίου 1983 προκειμένου να επιτραπεί στην Ελληνική Δημοκρατία η λήψη μέτρων διασφαλίσεως κατά την εισαγωγή ορισμένων προϊόντων

Avis juridique important

|

31983D0015

83/15/ΕΟΚ: Απόφαση της Επιτροπής της 19ης Ιανουαρίου 1983 προκειμένου να επιτραπεί στην Ελληνική Δημοκρατία η λήψη μέτρων διασφαλίσεως κατά την εισαγωγή ορισμένων προϊόντων  

Επίσημη Εφημερίδα αριθ. L 017 της 21/01/1983 σ. 0052 - 0053

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιανουαρίου 1983  προκειμένου να επιτραπεί στην Ελληνική Δημοκρατία η λήψη μέτρων διασφαλίσεως κατά την εισαγωγή ορισμένων προϊόντων  (83/15/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 130,  Εκτιμώντας:  ότι, με τηλετύπημα της 13ης Ιανουαρίου και με σημείωμα της 18ης Ιανουαρίου 1983, η ελληνική κυβέρνηση ζήτησε από την Επιτροπή την άδεια να λάβει, κατ' εφαρμογή του άρθρου 130 της πράξεως προσχωρήσεως, μέτρα διασφαλίσεως σε ορισμένους τομείς για την εξισορρόπηση της καταστάσεως και την προσαρμογή των εν λόγω τομέων στην οικονομία της κοινής αγοράς·  ότι, στις αιτήσεις της, η Ελληνική Δημοκρατία παρέσχε στην Επιτροπή έναν αριθμό στοιχείων τα οποία της επιτρέπουν να διαπιστώσει την ύπαρξη σοβαρών και, ενδεχομένως, παρατεινόμενων δυσχερειών σε ορισμένους τομείς, που περιλαμβάνονται στις αιτήσεις·  ότι, παρά ταύτα, η Επιτροπή δεν είναι σε θέση, με βάση τα στοιχεία αυτά, να αποφανθεί αμέσως περί των πρόσφορων μέτρων που θα επέτρεπαν στην Ελληνική Δημοκρατία να εξισορροπήσει την κατάσταση και να πρασαρμόσει τους σχετικούς τομείς στην οικονομία της κοινής αγοράς·  ότι ενδείκνυται επομένως, προκειμένου να αποτραπεί η επιδείνωση της υπάρχουσας οικονομικής καταστάσεως, να επιτραπεί στην Ελληνική Δημοκρατία η θέσπιση καθεστώτος επιβλέψεως των εισαγωγών για τα προϊόντα που αφορά η παρούσα απόφαση·  ότι η θέσπιση του μεταβατικού αυτού καθεστώτος θα πρέπει να επιτρέψει στην Επιτροπή τη συλλογή των αναγκαίων στοιχείων ώστε να αποφασίσει οριστικά επί των αιτήσεων λήψεως μέτρων διασφαλίσεως που υπέβαλε η ελληνική κυβέρνηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Ελληνική Δημοκρατία να υποβάλει την εισαγωγή των προϊόντων που αναφέρονται στο παράρτημα της παρούσας αποφάσεως, ασχέτως καταγωγής ή προελεύσεώς τους, στην κατάθεση αδείας εισαγωγής που εκδίδεται από τις ελληνικές αρχές, ατελώς, ανευ ποσοτικού ορίου και σε προθεσμία 48 ωρών, κατ' ανώτατο όριο, από της υποβολής της αιτήσεως εισαγωγής.  Άρθρο 2  Η παρούσα απόφαση ισχύει από τις 19 Ιανουαρίου 1983 και παύει ισχύουσα το αργότερο την 1η Μαρτίου 1983.  Άρθρο 3  Η παρούσα απόφαση απευθύνεται σε όλα τα Κράτη μέλη.  Έγινε στις Βρυξέλλες, στις 19 Ιανουαρίου 1983.  Για την Επιτροπή  Karl-Heinz NARJES  Μέλος της Επιτροπής   ΠΑΡΑΡΤΗΜΑ  1. Υποδήματα, ΚΕΔ: 64.01, 64.02, 64.03, 64.04, 64.05  2. Επιτραπέζια σκεύη κλπ., εκ πορσελάνης, ΚΕΔ: 69.11, 69.12  3. Υάλινα αντικείμενα επιτραπέζια, ΚΕΔ: 70.13  4. Σπάργανα και απορροφητικαί οθόναι δια βρέφη, ΚΕΔ: 48.21 Β  5. Κοχλιάρια κλπ., εξ ανοξειδώτου χάλυβος, ΚΕΔ: 82.14 Α  6. Μηχαναί συσκευαί και μηχανήματα γεωργικά δια την συγκομιδήν και τον αλωνισμόν κλπ., κουρευτικαί μηχαναί της πόας κλπ., ΚΕΔ: 84.25  7. Είδη ταξειδίου κλπ., εξ ετέρων υλών, ΚΕΔ: 42.02  8. Νεροχύται, νιπτήρες, κλπ., εκ πορσελάνης, ΚΕΔ: 69.10, 73.38 Β Ι  9. Καθίσματα κλπ., έπιπλα κλπ., ΚΕΔ: 94.01, 94.03  10. Αθύρματα, παίγνια κλπ., ΚΕΔ: 97.01, 97.02, 97.03, 97.05  11. Δαμιζάναι, φιάλαι κλπ., ΚΕΔ: 70.10  12. Ύαλος ελκυστή ή φυσητή, ΚΕΔ: 70.05, 70.06, 70.07  13. Πλακίδια κλπ., ΚΕΔ: 69.07, 69.08  14. Υφάσματα βαμβακερά, ΚΕΔ: 55.07, 55.09, 60.01 Γ Ι  15. Νήματα εκ βάμβακος, ΚΕΔ: 55.05, 55.06  16. Υφάσματα εξ ερίου, ΚΕΔ: 53.11, 60.01 Α  17. Νήματα εξ ερίου, ΚΕΔ: 53.06, 53.07, 53.08, 53.09, 53.10  18. Είδη ενδύσεως, ΚΕΔ: 60.03, 60.04 Β ΙΙΙ, 60.05 Α, 61.01 Β, 61.02, 61.04 Α  19. Ελκυστήρες κλπ., ΚΕΔ: 87.01  20. Οινοπνευματώδη ποτά, ΚΕΔ: 22.06, 22.09  21. Εκχυλίσματα βύνης. Παρασκευάσματα προς διατροφή των παίδων κλπ. Παρασκευάσματα διατροφής κλπ., ΚΕΔ: 19.02, 21.07  22. Σιγαρέττα, ΚΕΔ: 24.02 Α